Tustepekas
Tustepekas, pilnai – San Chuan Bautista Tustepekas (isp. San Juan Bautista Tuxtepec) – miestas pietų Meksikoje, Oachakos valstijos šiaurėje, prie Papaloapano upės; antras pagal dydį valstijos miestas. Geležinkelio stotis, kelių mazgas (į Oachaką, Minatitlaną, Chučitaną, Alvaradą, Verakrusą). Į vakarus nuo Tustepeko yra užtvankų kompleksas. Maisto (cukraus, alaus, mėsos, vaisių), bioetanolio, popieriaus pramonė, žvejyba. Žemės ūkio regiono prekybinis centras. Yra teatras, kultūros namai, Šv. Jono Krikštytojo katedra.